Այնքան տարբեր և յուրօրինակ է ամեն կյանքը՝ գեղեցիկ իրենով։ Ուրեմն ի՞նչն է խանգարում մարդուն լիենել իդեալական դիտորդ։ Ապրել քո աշխարհում, միշտ երևալ միայն որպես դիտորդ, ստվեր, երրորդ անձ։ Ինչպես կարելի է դառնալ այդպիսի մարդ։ Մարդ, որը մտածում է ամեն ինչի մասին, վերլուծում, եզրակացություն անում, բայց լռում, պահում իր մեջ, ինքնազարգանում առանց որևէ մեկի օգնության։ Հնարավոր է պարզապես հետաքրքրությունը չի թողնում մնալ անտարբեր իրադարձություններին և ուղղակի դիտել։ Դժվարանում եմ հասկանալ։ Չէ՞ որ դիտորդ լինելը ունի շատ առավելություններ, ապա ինչո՞ւ են մարդիկ խուսափում դրանից։